प्रियंका गांधी खबरों में बनी रहती हैं, उनके बारे में ऐसा कहा जाता है कि सुर्खियां तो जैसे उनका पीछा करती रहती हैं। कई लोग प्रियंका गांधी में इंदिरा गांधी की छवि देखते हैं। प्रियंका का जन्मदिन 12 जनवरी को होता है, तो चलिए आपको उनसे जुड़ी ऐसी 5 बातें बताते हैं जो शायद ही आपको उनके बारे में पता हो।
दिल्ली यूनिवर्सिटी से की पढ़ाई
प्रियंका गांधी दिल्ली के मॉडर्न स्कूल से पढ़ी हैं और इसके बाद उन्होंने दिल्ली यूनिवर्सिटी के जीसस एंड मैरी स्कूल से साइकॉलोजी की डिग्री प्राप्त की थी।
प्रियंका गांधी का बचपन
इंदिरा गांधी की हत्या के बाद राहुल और प्रियंका ने अपनी पढ़ाई घर से ही जारी रखी थी। इसके बाद उनकी जिंदगी बहुत सिमट गई थी और उन्हें 24 घंटे सुरक्षाकर्मियों के साये में रहना पड़ता था।
प्रियंका गांधी का पहला भाषण
प्रियंका गांधी ने अपना पहला सार्वजनिक भाषण 16 साल की उम्र में दिया था। अगर खबरों की मानें तो साल 2014 के लोकसभा चुनाव में प्रियंका धार्मिक नगरी बनारस से चुनाव लड़ना चाहती थी लेकिन मोदी के खिलाफ खड़े होने के जोखिम से उन्हें बचने की सलाह दी गई।
प्रियंका गांधी की निजी जिंदगी
प्रियंका गांधी के बारे में ऐसा कहा जाता है कि वो एक समय में काफी गुस्सैल स्वभाव की थीं लेकिन फिर धीरे-धीरे उन्होंने अपने गुस्से पर काबू पाना सीखा। प्रियंका हर रोज योगा करना पसंद करती हैं। प्रियंका को किताबे पढ़ना, फोटोग्राफी और कुकिंग का शौक है।
प्रियंका गांधी और रॉबर्ट वाड्रा
ऐसा कहा जाता है कि प्रियंका और रॉबर्ट शादी से पहले 6 साल तक एकसाथ थे। इसके बाद उन्होंने परिवार को अपने रिश्ते के बारे में बताया। प्रियंका अपने पति रॉबर्ट वाड्रा से 13 साल की उम्र में मिली थीं और प्रियंका ने ही रॉबर्ट की तरफ दोस्ती का हाथ बढ़ाया था। यहां आपको बता दें कि प्रियंका और रॉबर्ट की शादी काफी लो-प्रोफाइल रखी गई और शादी में महज 150 मेहमानों को निमंत्रण दिया गया था।